
I. PIRKIMO TIKSLAS IR APIMTIS

I.1.  Šio viešojo pirkimo tikslas – įsigyti ir įdiegti papildomus SAN tinklo komutatorių modulius (toliau – Įranga), skirtus esamo SAN tinklo sprendimo plėtrai: SAN tinklo komutatorių modulius –6 vnt.

II. BENDRIEJI REIKALAVIMAI SIŪLOMAI ĮRANGAI IR PASLAUGOMS

II.1. Bendrieji reikalavimai siūlomos įrangos tiekėjui:
II.1.1. Įrangos tiekėjas turi būti siūlomos įrangos gamintojo atstovas, įgaliotas pateikti (parduoti), įdiegti ir aptarnauti siūlomą įrangą arba turi būti sudaręs sutartį su tokiu atstovu, turinčiu išvardintas teises. Pasiūlyme turi būti pateiktos Įrangos gamintojo pažymos, patvirtinančios, kad Įrangos tiekėjas yra siūlomos įrangos gamintojo atstovas, įgaliotas pateikti (parduoti), įdiegti ir aptarnauti siūlomą įrangą arba turi būti sudaręs sutartį su tokiu atstovu, turinčiu išvardintas teises (turi būti pateikta skaitmeninė kopija).
II.1.2. Įrangos tiekėjas turi būti siūlomos įrangos gamintojo autorizuotas serviso centras arba turi būti sudaręs sutartį su tokiu centru dėl siūlomos Įrangos garantinio aptarnavimo. Pasiūlyme turi būti pateiktos Įrangos tiekėjo pažymos, patvirtinančios, kad Įrangos tiekėjas yra siūlomos įrangos gamintojo autorizuotas serviso centras arba yra sudaręs sutartį su tokiu centru dėl siūlomos Įrangos garantinio aptarnavimo (turi būti pateikta skaitmeninė kopija).
II.2. Bendrieji reikalavimai siūlomai įrangai ir licencijoms:
II.2.1. Į bendrą pasiūlymo kainą turi būti įtrauktos visos gamintojo licencijos, reikalingos perkamos Įrangos reikalaujamoms funkcijoms vykdyti ir palaikyti.
II.2.2. Jei licencija pagal gamintojo taisykles galioja vienam įrenginiui, licencijų reikia pateikti tiek, kiek reikalaujama įrenginių.
II.2.3. Įrangos tiekėjas, prieš teikdamas pasiūlymą, turi įvertinti tai, kad įsigyta Įranga bus naudojama Valstybės debesijos paslaugų teikimui, todėl turi būti siūlomos tokio tipo licencijos, kurios leistų Perkančiajai organizacijai be apribojimų teikti Valstybės debesijos paslaugas kitoms valstybės įstaigoms, įmonėms bei organizacijoms. 
II.2.4. Visą siūlomą techninę ir programinę įrangą Įrangos tiekėjas privalo užregistruoti Perkančiosios organizacijos vardu gamintojų nustatyta tvarka techninio palaikymo paslaugų teikimui, o registracijos duomenis perduoti Perkančiajai organizacijai.
II.2.5. Perkančiajai organizacijai turi būti užtikrinta teisė į programinės įrangos nemokamus atnaujinimus ir klaidų taisymus (techninio palaikymo laikotarpiu). 
II.2.6. Visa siūloma įranga turi būti nauja, nenaudota, gamykliniame įpakavime. Pateikiama įranga negali būti gamintojo atnaujinta („Refurbished“ arba „Remarketed“). Tiekėjas privalo patvirtinti, kad įrangos gamintojas nėra paskelbęs apie siūlomos įsigyti įrangos gamybos arba tobulinimo nutraukimą (pvz. „End of life time“ ar „Discontinued“). 
II.2.7. Pasiūlyme Įrangos tiekėjas turi pateikti tikslias siūlomos įrangos konfigūracijas, kuriose būtų pateikti tikslūs siūlomos Įrangos komponentų modeliai, prekių kodai, kiekiai, pavadinimai ir kita standartiškai gamintojų konfigūratoriuose pateikiama informacija.
II.2.8.  Atitikimas techninės specifikacijos reikalavimams turi būti užtikrintas esant tokiai pačiai (vienodai) siūlomos Įrangos konfigūracijai, t. y. kiekvieno konkretaus punkto iš nurodytų specifikacijoje žemiau atitikimas negali būti užtikrintas vertinant skirtingas įrangos konfigūracijas (dėl ko galimai būtų netenkinami kitų punktų reikalavimai).
II.2.9. Tiekėjo siūloma Įranga neturi kelti grėsmės nacionaliniam saugumui vadovaujantis Lietuvos Respublikos viešųjų pirkimų įstatymo 37 straipsnio 9 dalimi ir 47 straipsnio 9 dalimi.

II.3. Bendrieji reikalavimai siūlomos įrangos pristatymui, montavimui ir diegimui: 
II.3.1. Įrangos tiekėjas įsipareigoja visą Įrangą pristatyti ir sumontuoti ne vėliau kaip per 2 (du) mėnesius nuo sutarties įsigaliojimo dienos;
II.3.2. Pristačius įrangą bei ją sumontavus pasirašomas Prekių pristatymo ir paslaugų suteikimo perdavimo priėmimo aktas;
II.3.3. Į įrangos pristatymo bei montavimo terminą įeina ir perdavimo – priėmimo akto pasirašymas;
III. SPECIALIEJI REIKALAVIMAI SIŪLOMAI ĮRANGAI 

III.1. Visi našumo reikalavimai turi būti pagrįsti nuorodomis į gamintojo techninę informaciją (angl. data sheets) arba kitus gamintojo našumą deklaruojančius dokumentus.
III.2. Įrangos tiekėjas turi įvertinti ir į pasiūlymo kainą įtraukti visas medžiagas ir darbus, reikalingus įrangos tinkamam sumontavimui ir prijungimui prie elektros bei LAN ir SAN tinklų.
1 lentelė. SAN tinklo komutatorių moduliai – 6 vnt.
	Eil. Nr.
	Charakteristikos pavadinimas
	Reikalaujama charakteristika 
(ne blogiau kaip) (1 vieneto)
	Siūloma charakteristika
ir nuoroda į gamintojo techninę dokumentaciją, nurodant dokumento puslapį ar konkrečią vietą dokumente, kurioje aprašytas reikalaujamos charakteristikos atitikimas*
Pildo tiekėjas
*Tiekėjai, pildydami 1 lentelės grafą „Siūloma charakteristika“, turi nurodyti tikslų siūlomos prekės parametrą. Žodžiai „Atitinka“/ „Taip“/ „Ne mažiau“/ „Ne daugiau“/ „Ne blogiau“ neleidžiami

	1. 
	Plečiama SAN tinklo įranga
	Perkančioji organizacija eksploatuoja Cisco MDS 9710 SAN tinklo modulinius komutatorius. Šiuo pirkimu plečiami šių komutatorių prievadai pridedant papildomus prievadų modulius, kurie  turi būti pritaikyti montuoti į Cisco MDS 9710 įrangos korpusą.
	

	2. 
	Sprendimą sudarančios įrangos gamintojai, modeliai, kodai, komplektuojančios dalys
	Išvardinti siūlomų modulių komponentus kiekius, modelius, gamintoją, produktų kodus.
Visos dalys privalo būti komplektuotos sprendimo gamintojo ir pažymėtos gamintojo gamykliniais kodais. Sprendimą sudarantys aparatiniai komponentai (procesoriai, valdikliai, diskai ir kt.) turi būti suderinti tarpusavyje, pagaminti vieno gamintojo arba kelių gamintojų, tačiau tuo atveju turi būti pateikti sprendimo gamintojų patvirtinimai dėl komponentų tarpusavio suderinamumo. 
	

	3. 
	Prievadų modulis
	Turi būti pateiktas prievadų modulis, kurio bendras sąsajų kiekis – ne mažiau kaip 48 SFP+. Šis modulis turi užimti ne daugiau kaip vieną moduliams skirtą lizdą Cisco MDS 9710 įrangos korpuse. Visos sąsajos turi būti sukomplektuotos su ne prastesniais kaip 32Gb/s SW optiniais moduliais. Jeigu pagal siūlomos įrangos gamintojo taisykles sąsajų aktyvavimui reikalinga programinė įranga, turi būti pateikta tiek licencijų, kiek reikia visoms pateiktoms sąsajoms aktyvuoti (nurodyti).

	

	4. 
	SAN modulių prijungimas
	SAN modulis turi būti pateiktas su visais komponentais, reikalingais montavimui į Cisco MDS 9710 įrangos korpusą. Siūlomas modulis turi būti eksploatuojamos įrangos gamintojo nurodamas kaip pilnai suderinamas su šia įranga. 
	

	5. 
	Įrangos garantinė priežiūra
	Siūlomai įrangai turi galioti gamintojo garantija (vykdoma ne mažiau kaip 24 valandos per parą, 7 dienos per savaitę, 365 dienos per metus) iki Pirkėjo turimų Cisco MDS 9710 garantinio laikotarpio pabaigos (ne trumpiau kaip iki 2029.01.01). Garantinė priežiūra turi būti atliekama paties įrangos gamintojo arba jo autorizuoto aptarnavimo atstovo. Aptarnavimas turi būti atliekamas vieno langelio principu su kartu šiuo metu eksploatuojama Cisco MDS 9710 įranga.
Reakcijos laikas – ne daugiau kaip 4 valandos. Kartu su pasiūlymu turi būti pateikti visi siūlomos garantijos išplėtimo gamintojo kodai ir aprašai. 
Garantijos laikotarpio metu įrangos būsena turi būti nuolat stebima iš gamintojo techninio centro (tiekėjui sukonfigūravus stebėjimą pagal Perkančiosios organizacijos leidimą). 
Garantinio  aptarnavimo metu nemokamai atliekami remonto darbai ir nemokamai keičiami sugedę komponentai. 

